钦定古今图书集成/明伦汇编/氏族典/第441卷 > 《廖用贤尚友录》 > 蒋少游
## 钦定古今图书集成/明伦汇编/氏族典/第441卷 > 《廖用贤尚友录》 > 蒋少游

按《魏书蒋少游传》：“少游，乐安博昌人也。慕容白曜之
平东阳，见俘入于平城，以佣写书为业。后被召为写
书生，依高允。允荐补中书博士。后为散骑侍郎，副李
彪使江南，除都水使者，迁前将军，兼将作大匠。少游
虽有文藻，而不得伸其才，恒以剞劂绳尺徙倚园湖
城殿之侧，识者为之叹慨。景明二年卒，谥曰质。”